Borovi (porodica)

**Borovke** (),  ili  porodica **borovi**,  obuhvata drveće ili grmove, uključujući mnoge poznate  četinare sa komercijalnim značajem, kao što su kedar, jela, ariši, borovi i  smrče.  Porodica pripada redu  Pinales, nekada poznatom kao  Coniferales.
  
Podržana je pretpostavka o monofiletskoj evoluciji  porodice *Pinaceae*. To je potvrđeno analizom proteina u hloroplastima i na osnovu nedostatka bioflavonoida. Današnji predstavnici su široko raznoliki,  sa oko  220-250  vrsta (ovisno o taksonomskom pristupu)  u 11 rodova, a druga je najveća  (nakon Cupressaceae)  u geografskom rasprostranjenju. Areal se pretežno prostire na Sjevernoj  hemisferi, uglavnom u umjerenim klimatskim zonama, ali ih ima od subarktičkih do tropsih područja.  Često predstavljaju dominantnu komponentu borealnih, obalskih i planinskih šuma. Jedna vrsta, *Pinus merkusii*,  raste odmah ispod ekvatora, u Jugoistočnoj Aziji. Glavni  centri  diversifikacije su u planinama jugozapadne  Kine, Meksiko, centralni  Japan i Kalifornija.
 
Fosilni nalazi ove porodice postoje još od krede.

## Opis
S izuzetkom ariša i zlatnog zlatnog pseudoariša (*Pseudolarix amabilis*), svi drugi članovi porodice su zimzeleno, igličasto  drveće ili grmovi.

Najpotznatiji rodovi porodice *Pinaceae*  su: Tsuga, Pseudotsuga, Abies, Picea, Larix, Cedrus i Pinus.

U  prva četiri roda postoje samo dugi, a kod ostalih dugi i kratki izdanci. Iglice se pojedinačno  nalaze  na dugim izbojcima, a na kratkum  u čupercima. Pojedinačne iglice i čuperci  su spiralno raspoređeni.  Cvjetovisu jednospolni (jednodomni ili monoecijski), u cvastima. Ženski cvjetovi su šišarikasti (češerasti). U njima je  veći broj ljuski, koje se nakon oplodnje razvijaju u šišarku. Češeri ili pišarke  se sastoje iz dvostrukih ljuski: pokrovnih i plodnih.  Raspoređene su spiralno, na češernoj osi. Plodne ljuske nalaze se u pazuhu pokrovnih ljuski. Na plodnim ljuskama nalaze se sjemeni zameci, a  kasnije po dvije redovno okriljene sjemenke.  Za vrijeme cvjetanja, pokrovne ljuske su  obično dobro vidljive. Kod borova i smrča, razvijaju se i  dalje, pa su zato na zrelom češeru teško uočljive.

## Sistematika
Porodica borovki (Pinaceae) dijeli se na četiri potporodice i obuhvata jedanaest rodova s oko 230 vrsta:
 
* Potporodica *Abietoideae*:
** Jele (*Abies*): 51 vrsta.
** Kedrovi (*Cedrus*): četiri vrste.
**Ketelerije  Keteleeria: tri vrste.
** Nothotsuga: monotipski  rod.
** Čuga (Tsuga): osam vrsta. 
** Zlatni lažni ariš (*Pseudolarix*): monotipski rod.
* Potporodica *Piceoideae*:
** Smrče (*Picea*): 33 vrste.
* Potporodica *Pineoideae*
** Borovi (*Pinus*): 112 vrsta.
* Potporodica Laricoideae
** Ariš (*Larix*):  oko 11 vrsta.
** Cathaya: monotipski rod.
** Duglazije (*Pseudotsuga*): oko 22 vrste.

## Također pogledajte
*Golosjemenjače

## Reference
## Vanjski linkovi 
*[https://web.archive.org/web/20130330173225/http://pharm1.pharmazie.uni-greifswald.de/systematik/5_famili/pinaceae.htm ]
*http://www.conifers.org/pi/index.htm 
*Arboretum de Villardebelle Photos page – many images.
*Arboretum de Villardebelle Cones page – images of cones of many species
*Classification of Pinaceae
*Gymnosperm Database – Pinaceae
*Conifers Around the World  – Conifers of the temperate and adjacent regions
*Pinaceae on the web page of the Tree-of-Life project  – Pinaceae on the web page of the Tree-of-Life project

Kategorija:Pinaceae
Kategorija:Pinales